kk ru kk kk kk kk kk kk kk kk kk kk ba kk kk tt kk kk kk kk mk kk uk kk uk kk kk ba ky mhr kk kk ru kk kk kk kk kk be kk kk kk kk uk kk kk kk uk kk kk kk kk kk kk kk kk ru kk bg kk kk kk kk kk kk de sv kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk en kk kk kk kk kk kk sv kk kk kk kk ru ru ru ru it ru kk kk kk ru kk kk kk de kk kk kk de kk kk de kk kk de kk kk de kk kk de kk kk de kk kk de kk kk de kk kk de kk kk de kk kk de kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk en ru kk kk ru kk bg
Соңғы жаңалықтар. Астана, Алматы, облыстар, тәлім-тәрбие, салт-дәстүр, тарих, спорт, саясат туралы ақпарат сайты
Мемлекеттік бағдарламалар, ұлт жоспары 100 қадам
Жасыратыны жоқ, орта өзгерді, жақсылық жамандыққа арбалды, адамдардың көзқарасы жеке бастың қамын ғана күйттейтін дәрежеге жетті деп қоғамды қанша жазғырсақ та, шамның жарығы сияқты адамгершілік қасиеттерімен жаныңа ғажайып нұр шашып тұратын, ішкі дүниесі асыл алмаздай жарқыраған замандастардан да кенде емеспіз. Ондай жандардың ізгілігінен, пайым-парасатынан күш-қуат алғандай әсерде болатының да рас.
Серік Әбікенұлы еліміздің үш облысында он алты жыл бойы бірінші басшы лауазымды қызметтерді атқарды. Өткен ғасырдың тоқсаныншы жылдарындағы күрделі кезеңде Алматы облысын басқарып, бірлігінің, біліктілігінің, шаруа қыр-сырына қанықтығының, ел-жұртпен етене араласа білетін елгезектігінің арқасында халықтың ілтипатына бөленді. Жамбыл облысына жетекшілік еткен онан кейінгі жылдары да сол баяғы шабандоз жүрісінен танбай, облысты өрге сүйреді. Ал республикамыздың Ауыл шаруашылығы министрі болып еңбек еткен кезеңде осы саланың қыр-сырын барынша меңгерген маман ретінде саланы шыр көбелек айналдырып, халқына қалтқысыз қызмететудің үлгісін көрсетті. Мұнан кейін Елбасының сенім білдіруімен өзі туып-өскен Жетісу жеріне қайта оралып, Алматы сияқты үлкен облысты алты жыл бойы тағы да мінсіз басқарып, осы арадан халық қалаулысы атанып, Парламент Мәжілісіне жол тартты.
Үлкен мінберлерде жүріп, мемлекетіміздің өркениетті елдердің қатарына қосылуы жолында елеулі еңбек етіп, халықпен етене араласып, оның мұңын мұңдап, жоғын жоқтап, елдің ықыласына бөленген сабырлы да тиянақты іскер, басшы атанды. Ол үнемі өзіне жүктелген тапсырманың байыбына барып салиқалы шешім қабылдайтын. Өзі еңбек еткен өңірлерде 49 ескерткіш, даңқ ескерткіштерін, мемориалдық тақталар орнатып көпшілік тарапынан лайықты бағасын алды.
Республикаға танымал кәсіпкерлердің бірі Сыдық Әбуұлы Дәулетов басқа өңірден қоныс аударып келіп, шаруа қожалығын ашып, түйе өсірумен айналысады. Шаруасының ұршығы оңынан айналып, төскейі малға толып, түлігі төрт мың басқа жетіп, ел арасында түйелі бай атанады. Алайда бес саусақтың бірдей еместігі сияқты, адамдар да әртүрлі мінезді болады емес пе? Іштеріне пышақ айналмайтын пенделер көреалмаушылыққа салып, Сыдық Әбуұлын аяқтан шалу сияқты жаман пиғылдар көрсете бастайды. Одан қалды Сыдықты сырттан келді деп, түрлі қақастық істер, шеттетулер белең алады.
Бірде Елбасымен өткен кездесуден кейін тілдесе қалғанымызда Серік Әбікенұлы әулие бабалар мәңгілік қонысын тапқан үш жерде болмағанын, солардың басына барып дұға бағыштау көкейінде жүрген арман екендігін еш бүкпесіз жайып салған болатын. Оның бірі — барша мұсылман әлемінің пайғамбары Мұхаммед с.ғ.с мекені Мекке, екіншісі —қасиетті пір Бекет Ата, үшіншісі — Қарқаралы басындағы аруақтар болатын.
Осындай қалың ойдың құшағында арпалысып жүргенде Елбасымен бірге мұсылманның Алла алдындағы бес парызының бірін өтейтін жер Меккеге де жол түсіп, тіпті қағбада болып, құран оқып, қол жайды. Бір таңқаларлығы сол — Меккеде талайдан бері бір тамшы жауын тамбай, қуаңшылық жайлап, ел нөсерді зарығып күтіп отырғанда, кенеттен Алланың нұры саналатын жауын жауыпты. Табиғаттың мұндай құбылысына араб жұртшылығы таң қалысып, мұндай тосын жәйтті қазақ ұлы Елбасының Нұрсұлтан Әбішұлының келуімен байланыстырып, топшылаған екен. Сондай-ақ қағбада жөндеу жұмыстарының жүргізілуіне орай ешкімге кіруге рұқсат бермей отырғанда Сауд Арабиясының королі Фатх Әль Сауд Елбасымызға ерекше құрмет көрсетіп, қағба есігін ашып берген көрінеді.
Одан кейін Алла нәсіп етіп, Бекет атаның басына барудың да ыңғайы келді. Бұл жерге келетін халықтың қарасы мүлде көп. Тіпті жер шарының әр түкпірінен сабылып жатқан адамдар баба басына қонып, тілек тілеп, Алладан медет сұрап жатады. Осындай киелі жерге табан тіреген Серік Әбікенұлының бойынан ауыр жүк түскендей болып, рахат күйге еніп, сезімге бөленіп, айрықша толқығаны бар. Тау басында жүрген баба малы саналатын арқар мен қарақұйрықтарды көріп, қанаттанып оралған екен.
Келесі кезек ежелгі Қарқаралы басына барып бабаларға тәу ету. Осы арман-тілегінің шынайы болуына үміттеніп жүрген жайы бар. Тек бір орайы түспей жүргені болмаса, ол күннің де алыс емес екендігі еш күмәнсіз.
Осы арада Серік Әбікенұлының бойындағы өзгелер үлгі алуға тұрарлық және бір қасиетін айта кетсек дейміз. Ол оның өз еліне, туып-өскен жеріне деген құрметі. Қазір шетелде демалу, үлкен мерекелерді шет мемлекеттің атақты демалыс орындарында өткізу сәнге айналды емес пе?! Ал Секеңнің пікірі басқаша. «Туған жерім — Қазақстанды жанымдай жақсы көретін адамның бірімін. Оның үстіне атамыз қазақ әркімге туған өлкесі жұмақ мекені дейтініндей, елімізден ыстық, қасиетті мекен жоқ. Сондықтан, мейлі, Жаңа жыл болсын, мейлі еңбек демалысы болсын Алматының іргесіндегі Суықтөбенің баурайындағы өзім туып-өскен жер жаннатында демалғанды ұнатамын. Мен үшін Аққайнар ауылы дүниежүзіндегі небір курорттардан артық», — деп тебіренеді.
Бұл сөздердің астарында қит етсе шетел асуға дайын тұратын замандастарына емеурінді де байқауға болады. Сан түрлі шаруадан қол босай бермейтін, уақыт онсыз да тапшы бүгінгі күндері сәл де болса тыныс алған сәттеріңді туған жердің қайталанбас ерекшеліктеріне неге арнамасқа, отбасыңмен, ағайын-туғаныңмен шүйіркелесіп, туған жердің төсінде неге аунап қуанбасқа. Елін сүйген, жерін сүйген, Отанының гүлденуі жолында аянбай еңбек етіп жүрген азаматтың жоғарыдағы пікірлеріне біз де қосыламыз.
Секеңнің тағы бір қасиеті — мемлекеттік, қоғамдық жұмыстардан тыс көңілдің хошын келтіретін сүйікті ісімен айналысуы. Дана халқымыз «Сүйіп істеген іс шаршатпайды» деген ғой. Әр адам баласы ес біліп, етек-жеңін жинаған шағынан бастап өзінің жүрегіне жақын, болашақта жүзеге асыруға жоспарлап, қиялында қондырған ісі болады. Сол шынайы ұнататын ісіне қол жеткізгенде ғана жаның нұрланып, керемет демалып қаласың. Және ол іс әр кісінің мінезіне сай түрліше, сан-салалы болып келеді. Оны халық арасында «хобби» деп те атайды. Сол секілді Серік Әбікенұлының да хоббиі — ат баптаумен айналысады. Осынау төрт түліктің төресі желден жүйрік, қамыс құлақ жануар атанған қасиетті түліктің бірі қазақ халқының тұрмысында алар орны ерекше екені рас. Қазақ үшін ең қасиетті, қадірлі малы десек қателеспейміз. Ұланғайыр ен даланың, байтақ өлкенің тыныс-тіршілігі, өмір салты, өнер-білімі, әдет-ғұрпы, салт-санасы, салтанаты, тіпті бүкіл мәдениеті жылқы түлігімен тығыз байланысып жататыны да сондықтан болар. Өйткені жылқы мінсе көлік, жесе ет, ішсе сусын. Жылқының еті де, сүті де, қаны да, терісі де — дәрі. Қазақ ат десе ішкен асын жерге қоятыны да рас. Жылқының дүбіріне, күліктің күмбіріне құлақ қойып елең етпейтін қазақ жоқ-ау сірә да жер бетінде. «Ер қанаты — ат» «Ат жалын тартып мінген», «Ат тұяғын тай басар», «Ат жетпейтін жер жоқ» деп бекер айтылмаған ғой. Бұл қанатты сөздер ғасырлар бойы халық жадында сақталып келеді.
Ақсақалдар бата бергенде де «Атың озып бәйгеден келсін, асығың алшысынан түссін» деп жатпаушы ма еді. Одан қалды адамның шаттанған көңілді сәтін көргенде «Тым көңілдісің ғой, әйелің ұл тапты ма, иә болмаса «Атың бәйгеге шапты ма?» деп топшылап жатуында да бір сыр бар емес пе? Демек, ат баптау ата-бабадан жалғасып келе жатқан дәстүр.
Көкше жерінде өткен Абылай хан бабамыздың 300 жылдық тойында ұйымдастырылған ат бәйгесі додасында Серік Әбікенұлының аты мәреге бірінші болып жетіп, бас жүлдені қанжығасына байлап, джип машинасын мінгенінің куәсі болғанымыз бар. Бұл Секең баптаған сәйгүліктердің белесті бағындыруы бірінші емес. Талай байрақты бәсекелерде оның тұлпарлары дес бермеген. Бұл жерде мәселе ұтып алған жүлдеде емес, жанын жадыратар, көңілін қуанышқа, сезімге бөлер бәйгенің қиқуы, сәйгүліктер тұяғының дүмпуінде жатыр ғой. Міне, ата-баба дәстүрін жалғастырып, ат баптаумен айналысу тек қана Серік Әбікенұлының ғана емес, мұқым қазақтың ішкі жан дүниесінің бір тініне айналған ұстаным десек шындыққа жанасады. Себебі бабаларымыз жылқыға жүзден жүйрік, мыңнан тұлпар, он мыңнан қазанат деп батасын беріп, әділ бағасын берген. Оған қазақтың эпостық жырлары мен дастандарының арқауына айналған Тайбурыл, Шалқұйрық, Керқұла, Бозайғыр, Құлагер тұлпарлар атауы куә дер едім.
Жақында халқының қалаулысы, елінің елеулісі атанып жүрген Серік Әбікенұлын және бір қырынан танығандай болдық. Мемлекеттің толастамайтын мың сан шаруасынан қолы босамайтын қайраткердің «Ой иірімдері» атты естеліктер жинағы қолымызға тигенде еңбекқорлықтың үлгісі осындай-ақ болар деп сүйсінгенімізді несіне жасырамыз. «Айналған даңқы дастанға», «Шыңыраудан шыққан сөз», «Қазақтың жаны — ана тілі», «Соңында өшпес ізі бар», «Өмірдің өзі өнеге», «Тіршілік тірегі — адамгершілік» деп аталатын алты тараудан өрілген шығармада әрбір тарау тақырыбының өзі айтып тұрғандай, іскер, білікті ғана емес, ойлы басшының өмірден алған сабақтарынан түзілген толғамдарды оқығандай әсерге бөленесің.
Осы еңбегінің бір жерінде Серік Әбікенұлы былай деп ой өрбітеді: «Азаматтың азаматтығы лауазымды қызметке көтерілгенде белгілі болады. Әгәрәки орынтаққа халықпен жұмыс істеуді білетін адам отырса, жауапкершілікті сезінеді. Отырған орнын көркейтеді. Істің мән-жайын білмейтін жан отырса, лауазымы қанша жоғары болғанымен оны дұрыс пайдаланбай қадір-қасиетін қашырады. Жұрттың берекесін кетіреді». Бұл ғибратты сөздерге біздің алып-қосарымыз жоқ.
«Жақсыдан шарапат» демекші, керек десеңіз Серік Әбікенұлының ұлағатынан ен даламыздың шалғайында жатқан елді мекеннің адамдары да хабардар екен. Мәселен, Ақтау қаласының тұрғыны, сексеннің сеңгіріне шыққан қадірменді зейнеткер Қойлыбай қария да ол кісінің пайым-парасаты жөнінде асқан ризашылықпен әңгімелеп жүреді. Барша саналы ғұмырын еліміздің ауыл шаруашылығының өркендеуіне арнаған Қойлыбай ақсақал кезінде кеңшар директоры қызметін атқарып, елдің көшін бастаған зиялы қауымның бірі. Көпті көрген көнекөз қария балаларын жинап алып, Серік Әбікенұлының жарқын істері жөнінде жиі тілге тиек етіп, оны барлығына үлгі етуден жалыққан емес. Ол кісінің алғырлығы, әр істі тиянақтылықпен шешетіндігі, ұқыптылығы, кең пейілділігі, қазақы дәстүрдің қаймағынан сусындаған болмысына тебірене отырып, мемлекетіміздің сарабдал басшысы Президенттің командасында да осындай тұлғалы азаматтардың көп болуын тілейді.
Әкесінің айтуынан әбден құлағдар болған Қойлыекеңнің Дүйсенбек деген баласы Серік ағасын арнайы іздеп барып, ақсақалдың сәлемін жеткізеді. Қашаннан бойынан ізеттілік есіп тұратын елағасы оны жылы қабылдап, ризашылығын білдіріп, аттандырып салады. Осындай жылы шырайлы жүздесуден көңілі жайланып шыққан Дүйсенбек барлық жәйтті Қойлыбай ақсақалға дереу баяндайды. Сонда Қойлекең ұлынан «әдейілеп барғанда ағаңның суретін алдың ба?» — деп сұрайды. Бұл мәселе жөппелдемеде қаперіне кірмеген баласы Серік ағамен екінші мәрте кездесіп, ел, жер, тарих туралы тұшымды әңгімелерін тыңдап, сыйлыққа «Иірім» кітабын, Серік атасының суретін алып, көтеріңкі көңілмен аттанған екен.
Міне бұл тек алыстағы ағайынның Серік Әбікенұлына деген ыстық ықыласының бір көрінісі ғана. Ал көшелі азаматқа бұдан да басқа жандардан келіп жататын хаттар легі қаншама. Ол әр хатқа үлкен жауапкершілікпен қарап, өзіне тән парасаттылықпен жауап беруге тырысып, елменбірге тілегі бар арнада тоғысып келеді.
Жанына ізгі мұраттарды серік етіп, бабалар рухына тағзым жасап, халқымыздың салт-дәстүрін, жол-жоралғысын дәріп-теп, тарихын зерделеп жүрген Серік Әбікенұлының игі қадамдарын үлкен азаматтық деп танимын.
Құдай бұйыртса, осы циклді, яғни қасиетті Жетісу өңірінің тұлғалары туралы жазбаларды жалғай беретін ой бар.
Алпыс жыл өмірін ауыл шаруашылығы саласына арнаған…
Дінімізде сәлем салу дұрыс емес пе?
Павлодар жұрты Әшімбетовін еске алды
Ертеден келе жатқан сәлем салт дәстүрі – қазақ…
← Бекжан ТҰРЫС, Қазақстанның Еңбек сіңірген қайраткері: «Жақсы, жақсы» дегенге жақсы боп кеткен қазақ жоқ
Іңкәр Айтқожина. Алыс та жақын Сингапур. Мұнда қоғамдық тәртіпті бұзсаңыз, қалтаңыз қағылады →
Добавить комментарий Отменить ответ
Ваш e-mail не будет опубликован. Обязательные поля помечены *
Халықаралық «Qazaqstan dauiri» қоғамдық-саяси газеті
Пошив казахских национальных костюмов в Алматы
Ақтөбеде 505 жас түлек «Алтын белгі»иегері атанды
15-ші маусым, сенбі күні, ҚР Тұңғыш Президенті атындағы саябақ алаңында «Алтын белгі» иегерлерін марапаттау салатанатты шарасы өтті. Жас түлектерді облыс
ТҮРКІСТАН ОБЛЫСЫНЫҢ БІР ЖЫЛДЫҒЫНА ОРАЙ НҰР-СҰЛТАНДА «ТӨЛЕ БИ» ТЕЛЕХИКАЯСЫНЫҢ ТҰСАУКЕСЕРІ ӨТТІ
ТҮРКІСТАН ҚАЛАЛЫҚ АУРУХАНАСЫНДА ЖАҢА ИНСУЛЬТ ОРТАЛЫҒЫ АШЫЛДЫ
ТҮРКІСТАН: БӘЙДІБЕК АУДАНЫНДА КӨПБАЛАЛЫ ОТБАСЫ БАСПАНАЛЫ БОЛДЫ
ТҮРКІСТАН ОБЛЫСЫНДА «ҚАРАПАЙЫМ ЗАТТАРДЫҢ ЭКОНОМИКАСЫ» ҚАРҚЫНДЫ ДАМЫП КЕЛЕДІ
ТҮРКІСТАНДА ЖУРНАЛИСТЕРДІҢ СПАРТАКИАДАСЫ ӨТІП ЖАТЫР
Ақтөбеде медицина қызметкерлеріне пәтерлер мен көліктер берілді
Павлодар мемлекеттік университетінде Алюминий кластерінің апталығы өтті
Павлодар мемлекеттік университетінің студенттері «Жазғы мектеп» іс-шарасын өткізді
Павлодарлық оқушылар ХІІ республикалық «Бастау» турнирінде жақсы нәтиже көрсетті
Павлодар облысында жедел жәрдем қызметкерлері тұрғындарға алғашқы медициналық көмек көрсетудің қыр-сырларын үйретті
Павлодар облысында 3590 түлек мектеппен қоштасты
Алпыс жыл өмірін ауыл шаруашылығы саласына арнаған…
Дінімізде сәлем салу дұрыс емес пе?
Павлодар жұрты Әшімбетовін еске алды
Ертеден келе жатқан сәлем салт дәстүрі – қазақ…
Бай болғыңыз келе ме? (48 331)
Қазақстанның тәуелсіздігіне – 25 жыл! (22 867)
Ездің ұрпағы жасық болады (19 475)
Жазықсыз жандар саясат құрбанына айналмасын! (14 882)
Намысыма күнде қамшы тиеді. (14 865)
Неге Жапониядан үлгі алмасқа…? (14 168)
Құдайды танымау Асанәлі көкеме лайық іс пе еді? (13 952)
«Үштілділік – қазақ мектептерін жою мақсатында жасалған жоспар» (11 388)
Елбасымызға, Білім және ғылым министрлігіне мыңдаған ата-аналар, ҚТЛ түлектері, шәкірттері алғыс айтады (10 527)
Жазықсыз жандар саясат құрбанына айналмасын! 102 comments
Халқым, саған айтам, билік, сен тыңда! 34 comments
Қазаннан қақпақ кетсе – иттен ұят кетеді! 22 comments
Тоқалды күндес деп санау дұрыс па? 20 comments
Келешекте қазақстан халқын сәулетті қаласы асырай ма, әлде дархан даласы асырай ма?! 20 comments
Қазақстан Республикасындағы Түркия мемлекетінің елшісі Невзат Уянык мырзаға! 19 comments
«Жалтақтап,жағымпазданғанша» – «Үкілеп үміт артқан» халқыңды ойлан! 17 comments
Елдіктің қадірі осындайда сезіледі… 16 comments
Сақалын сатқан кәріден еңбегін сатқан бала артық 16 comments
Төскейде малы мыңғырған Моңғолия (Фото)   16 comments
Создание сайта, реклама в интернете minialgo.kz +77015481827 WhatsApp
Копирайт © 2019 «ЕлАна» әлеуметтік, қоғамдық-танымдық сайты. Все права защищены.
Тема ColorMag от ThemeGrill. Создано на WordPress.